Who's Next

Who's Next είναι ο τίτλος του πέμπτου άλμπουμ του βρετανικού ροκ συγκροτήματος The Who, το οποίο κυκλοφόρησε τον Αύγουστο του 1971 μέσω της δισκογραφικής εταιρείας "Track Records".

Ιστορία του δίσκου
Στο δεύτερο μισό της χρονιάς του 1970, ο Πιτ Τάουνσεντ ξεκίνησε να συνθέτει τον διάδοχο του "Tommy". Αρχική του ιδέα ήταν η ροκ-όπερα "Lifehouse", ένα περίπλοκο έργο το οποίο συμβόλιζε τη σχέση του καλλιτέχνη με το κοινό του. Μετά από κάποιες δοκιμαστικές συναυλίες στο "Young Vic theatre" του Λονδίνου, τα υπόλοιπα μέλη του συγκροτήματος παραπονέθηκαν για την πολυπλοκότητα του "Lifehouse" και του ζήτησαν να συνθέσουν έναν πιο απλό δίσκο, με αποτέλεσμα το πρότζεκτ να εγκαταλειφθεί.

Τον Μάρτιο του 1971, οι The Who ξεκίνησαν τις ηχογραφήσεις του επόμενου τους δίσκου στα "Record Plant Studios" της Νέας Υόρκης, αλλά ο παραγωγός Τιμ Λάμπερτ έδειξε σημάδια παρακμής λόγω του εθισμού του στις ναρκωτικές ουσίες, με αποτέλεσμα οι ηχογραφήσεις να εγκαταλειφθούν.Albums That Never Were: The Who - Lifehouse Τον επόμενο μήνα, το συγκρότημα ξεκίνησε και πάλι τις ηχογραφήσεις, αυτή τη φορά με παραγωγό τον Γκλιν Τζονς. Οι συνθέσεις προέρχονταν από το "Lifehouse", εκτός από το κομμάτι "My Wife", το οποίο συνέθεσε και τραγούδησε ο Τζον Εντουίστλ.The Who - My Wife - YouTube

Το εξώφυλλο του άλμπουμ είναι δημιουργία του φωτογράφου Ίθαν Ράσελ και παρουσιάζει τα μέλη του συγκροτήματος να αποστρέφονται ένα κτίσμα το οποίο βρίσκεται μέσα σε μία περιοχή ορυχείων με την ονομασία "Easington Colliery". Το 2003, το "VH1" κατέταξε το εξώφυλλο δεύτερο στη λίστα με τα καλύτερα εξώφυλλα όλων των εποχών.The Stories Behind 11 Classic Album Covers | Mental Floss

Ο δίσκος κυκλοφόρησε τον Αύγουστο του ίδιου έτους, ανεβαίνοντας στην κορυφή των βρετανικών τσαρτ και την τέταρτη θέση στο Billboard των Ηνωμένων Πολιτειών. Έχει βραβευθεί ως πλατινένιος στη Μεγάλη Βρετανία, τη Γαλλία και τον Καναδά και τριπλά πλατινένιος στις Ηνωμένες Πολιτείες. Μαζί με το άλμπουμ, κυκλοφόρησαν τα επιτυχημένα σινγκλ "Won't Get Fooled Again", "Baba O'Riley" και "Behind Blue Eyes". Τα πρώτα δύο εξ αυτών, αποτελούν πρότυπα της χρήσης συνθεσάιζερ στη ροκ μουσική, ενώ στο "Baba O'Riley" ο Ντέιβ Άρμπους έπαιξε βιολί.

Μετά την κυκλοφορία του δίσκου, το συγκρότημα ξεκίνησε να περιοδεύει για την προώθηση του, εντάσσοντας τα κομμάτια "My Wife", "Baba O'Riley", "Bargain", "Behind Blue Eyes" και "Won't Get Fooled Again" στο set-list των ζωντανών του εμφανίσεων. Η περιοδεία επικεντρώθηκε στις Ηνωμένες Πολιτείες και τη Μεγάλη Βρετανία στα τέλη του 1971, ενώ τον Αύγουστο και τον Σεπτέμβριο του 1972 περιόδευσαν στην κεντρική Ευρώπη, με εμφανίσεις στη Γερμανία, το Βέλγιο, την Ολλανδία, τη Γαλλία, κ.α..

Τραγούδια του δίσκου
1. Baba O'Riley (Townshend) - 5:08
2. Bargain (Townshend) - 5:34
3. Love Ain't for Keeping (Townshend) - 2:10
4. My Wife (Entwistle) - 3:41
5. The Song Is Over (Townshend) - 6:14
6. Getting in Tune (Townshend) - 4:50
7. Going Mobile (Townshend) - 3:42
8. Behind Blue Eyes (Townshend) - 3:42
9. Won't Get Fooled Again (Townshend) - 8:32

Θέσεις τσαρτ
Who's Next (άλμπουμ)

Επίσημη κυκλοφορία: 14 Αυγούστου 1971
ΧώραΘέση Ηνωμένο Βασίλειο WHO | Artist | Official Charts  1 Γαλλία   2 Ολλανδία dutchcharts.nl - Discografie The Who  2 Ηνωμένες Πολιτείες The Who | Awards | AllMusic  4 Καναδάς   5 Νορβηγία norwegiancharts.nl - Discografie The Who  6 Γερμανία charts.de, The Who  18Won't Get Fooled Again (σινγκλ)

Επίσημη κυκλοφορία: 25 Ιουνίου 1971
ΧώραΘέση Καναδάς   7 Ολλανδία   8 Ηνωμένο Βασίλειο   9 Ηνωμένες Πολιτείες   15 Γερμανία   27Baba O'Riley (σινγκλ)

Επίσημη κυκλοφορία: 23 Οκτωβρίου 1971
ΧώραΘέση Ολλανδία   11 Ηνωμένο Βασίλειο   55

Behind Blue Eyes (σινγκλ)

Επίσημη κυκλοφορία: 6 Νοεμβρίου 1971
ΧώραΘέση Ηνωμένες Πολιτείες   34

Βραβεία
Who's Next (άλμπουμ)
Ηνωμένο Βασίλειο (BPI Certification): Πλατινένιος 
Ηνωμένες Πολιτείες (RIAA Certification): 3 x πλατινένιος Gold and Platinum Searchable Database - RIAA
Γαλλία (SNEP Certification): Πλατινένιος 
Καναδάς (CRIA Certification): Πλατινένιος
Αυστραλία (ARIA Certification): Χρυσός
Γερμανία (BVMI Certification): Χρυσός

Τα μέλη των The Who
Το "Who's Next" ηχογραφήθηκε από τους εξής μουσικούς:
 Ρότζερ Ντάλτρι - φωνητικά
 Πιτ Τάουνσεντ - κιθάρα, συνθεσάιζερ, πιάνο, φωνητικά
 Τζον Εντουίστλ - μπάσο, φωνητικά
 Κιθ Μουν - τύμπανα, κρουστά

Γκεστ συμμετοχές
 Ντέιβ Άρμπους - βιολί
 Νίκι Χόπκινς - πιάνο
 Αλ Κούπερ - πλήκτρα
 Λέσλι Γουέστ - κιθάρα

Παραπομπές

Πηγές
 Who's Next - The Who | Songs, Reviews, Credits, Awards | AllMusic
 The Who - Who's Next (album review ) | Sputnikmusic
 BBC - Music - Review of The Who - Who's Next

Κατηγορία:Δισκογραφία των The Who
Κατηγορία:Άλμπουμ του 1971